Ռիան Բրուստեր

Ռիան Բրուստեր (, ), անգլիացի պրոֆեսիոնալ ֆուտբոլիստ։ Ներկայումս հանդես է գալիս Լիվերպուլի կազմում։ Խաղում է կենտրոնական հարձակվողի դիրքում։

Ակումբային կարիերա

Լիվերպուլ 
Ֆուտբոլիստի կարիերան Բրուստերը սկսել է Չելսիի ակադեմիայում։ 2015 թվականին նա միացավ Լիվերպուլի երիտասարդական թիմին։ Նոյեմբերի 13-ին Բրուստերը հեթ-տրիկ ձևակերպեց Ակրինգտոն Սթենլիի դեմ ընկերական խաղում։ 2017 թվականի ապրիլի 23-ին անգլիացին հայտավորվեց Պրեմիեր Լիգայի Քրիսթալ Փելասի դեմ խաղին, սակայն այս խաղում մնաց պահեստայինների նստարանին։ 2018 թվականի հունվարի 12-ին՝ Մանչեսթեր Սիթի Մ23-ի դեմ խաղում Բրուստերը ստացավ կոճի ծանր վնասվածք՝ բաց թողելով ավելի քան 15 ամիս։

2018 թվականի մայիսին Բրուստերի տրանսֆերով անօրինակ կերպով սկսեց հետաքրքրվել Բորուսիա Մյոնխենգլադբախը, ինչի պատճառով Լիվերպուլը ստիպված եղավ չեղարկել գերմանական ակումբի հետ ընկերական հանդիպումը։ Հուլիսի 17-ին նա երկարաձգեց իր պայմանագիրը Լիվերպուլի հետ մինչև 2023 թվականը։ Բրուստերը վնասվածքից հետո առաջին անգամ խաղադաշտ դուրս եկավ 2019 թվականի ապրիլի 14-ին՝ Լեսթեր Սիթի Մ23-ի դեմ խաղում և այս խաղում դառնալով գոլի ու գոլային փոխանցման հեղինակ։ Հունիսի 1-ին անգլիացին հայտավորվեց Չեմպիոնների Լիգայի եզրափակչի Տոտենհեմ Հոտսպուրի դեմ խաղի համար՝ այս խաղում մնալով պահեստայինների նստարանին։ Լիվերպուլը նվաճեց Չեմպիոնների Լիգայի գավաթը, և Բրուստերը նույնպես ստացավ հաղթողի մեդալը։

2019 թվականի օգոստոսի 14-ին Բրուստերը մնաց պահեստայինների նստարանին ՈՒԵՖԱ Սուպեր գավաթի Չելսիի դեմ խաղում, իսկ Լիվերպուլը հաղթեց հետխաղյա հարվածաշարում և նվաճեց գավաթը։ Իր պրոֆեսիոնալ դեբյուտը անգլիացին նշեց սեպտեմբերի 25-ին՝ թիմի մեկնարկային կազմում խաղադաշտ դուրս գալով Անգլիայի լիգայի գավաթի Միլթոն Քինս Դոնսի դեմ խաղում։

Միջազգային կարիերա 
Բրուստերը ներկայացրել է Անգլիան տարբեր տարիքային երիտասարդական հավաքականներում։ 2017 թվականի մայիսին նա մինչև 17 տարեկանների հավաքականի կազմում մասնակցեց Եվրոպայի առաջնությանը՝ անցկացնելով 6 հանդիպում և դառնալով 3 գոլի հեղինակ, իսկ Անգլիան զբաղեցրեց երկրորդ հորիզոնականը առաջնությունում՝ եզրափակչի հետխաղյա 11-մետրանոցների հարվածաշարում պարտվելով Իսպանիային։ 2017 թվականի հոկտեմբերին Բրուստերը մասնակցեց աշխարհի Մ17 առաջնությանը։ Նա անցկացրեց 6 հանդիպում՝ դառնալով 8 գոլի և 1 գոլային փոխանցման հեղինակ և օգնելով Անգլիային հաղթել մրցաշարը։ Նա գոլ խփեց առաջնության եզրափակչի Իսպանիայի դեմ խաղում՝ դառնալով մրցաշարի լավագույն ռմբարկուն և ճանաչվելով առաջնության երրորդ լավագույն ֆուտբոլիստ։

Կարիերայի վիճակագրություն

Ակումբային վիճակագրություն 
2019 թվականի հոկտեմբերի 19-ի դրությամբ

Նվաճումներ

Ակումբային 
Լիվերպուլ

 ՈՒԵՖԱ Չեմպիոնների Լիգա. 2018–19
 ՈՒԵՖԱ Սուպեր գավաթ. 2019

Միջազգային 
Անգլիա Մ17

 ՖԻՖԱ Աշխարհի Մ17 առաջնություն. 2017
 ՈՒԵՖԱ Եվրոպայի Մ17 առաջնություն. երկրորդ տեղ. 2017

Անհատական 

 ՖԻՖԱ Աշխարհի Մ17 առաջնության լավագույն ռմբարկու. 2017
 ՖԻՖԱ Աշխարհի Մ17 առաջնության բրոնզե գնդակ. 2017

Ծանոթագրություններ

Արտաքին հղումներ 

 Բրուստերի պաշտոնական Ֆեյսբուքի էջը
 Բրուստերի պաշտոնական Տվիտերի էջը
 Բրուստերի պաշտոնական Ինստագրամի էջը
 Բրուստերը transfermarkt-ում
 Բրուստերը soccerbase.com-ում
 Բրուստերը WhoScored.com կայքում
 Բրուստերը Լիվերպուլի պաշտոնական կայքում 
 Բրուստերը Պրեմիեր Լիգայի պաշտոնական կայքում
 Բրուստերը ՈՒԵՖԱ-ի պաշտոնական կայքում
 Բրուստերը ՖԻՖԱ-ի պաշտոնական կայքում

Ֆուտբոլի հարձակվողներ
Անգլիացի ֆուտբոլիստներ
Լիվերպուլի ֆուտբոլիստներ
Անգլիական ֆուտբոլի լիգայի խաղացողներ
Սուոնսի Սիթիի ֆուտբոլիստներ